СМЕРНИЦЕ ЗА ПОДНОСИОЦЕ  ПРОГРАМА

СМЕРНИЦЕ ЗА ПОДНОСИОЦЕ ПРОГРАМА КОЈИ СЕ ПРИЈАВЉУЈУ НА 
ЈАВНИ КОНКУРС
за подстицање програма или недостајућег дела средстава за финансирање програма од јавног интереса које реализују удружења и друге организација цивилног друштва  д значаја зa унапређење процеса решавања проблематике несталих лица у вези са оружаним сукобима на простору бивше СФРЈ и АП КИМ за 2026. годину

1. УВОД


Комесаријат за избеглице и миграције Републике Србије (у даљем тексту: Комесаријат) расписује Јавни конкурс за подстицање програма или недостајућег дела средстава за финансирање програма од јавног интереса које реализују удружења и друге организација цивилног друштва  д значаја зa унапређење процеса решавања проблематике несталих лица у вези са оружаним сукобима на простору бивше СФРЈ и АП КИМ за 2026. годину (у даљем тексту: Јавни конкурс).

Јавни конкурс се расписује за регистрована удружења и друге организације цивилног друштва, са седиштем на територији Републике Србије, од значаја зa унапређење процеса решавања проблематике несталих лица у вези са оружаним сукобима на простору бивше СФРЈ и АП КИМ.

Предмет Јавног конкурса је подстицање програма или обезбеђивања недостајућег дела средстава за финансирање програма од јавног интереса које реализују удружења и друге организације цивилног друштва од значаја зa унапређење процеса решавања проблематике несталих лица у вези са оружаним сукобима на простору бивше СФРЈ и АП КИМ за 2026. годину.

Реализацијом програма остварују се следећи циљеви:

1) унапређењу процеса решавања проблематике несталих лица у вези са оружаним сукобима на простору бивше СФРЈ и АП Косово и Метохија, кроз приоритетне активности:
· прикупљање, систематизацију и достављање информација и документације од значаја за расветљавање судбине несталих лица;

· прикупљање информација о потенцијалним местима појединачних гробних места и масовних гробница;

· прикупљање података о несталим лицима чији нестанак није евидентиран или за која нису обезбеђени довољни подаци за вођење поступка;

· ажурирање података о породицама несталих лица ради обезбеђивања биолошких узорака за ДНК анализу;

· сарадњу са породицама несталих лица и надлежним институцијама у циљу прикупљања података од значаја за процес тражења несталих лица.

2) очувању сећања на нестала лица и неговању културе памћења, кроз приоритетне активности:
· обележавање значајних датума и догађаја;

· реализацију комеморативних, меморијалних и других програма од значаја за породице несталих лица;

· подизање свести јавности о проблематици несталих лица;

· издавање публикација, прикупљање архивске грађе и других материјала од значаја за неговање културе памћења и очување истине о несталим лицима.

3) унапређењу информисаности породица несталих лица, кроз приоритетне активности:
· информисање о правима и механизмима за њихово остваривање;

· организацију трибина, округлих столова, конференција и других активности које доприносе размени информација и сарадњи породица несталих лица, удружења и надлежних институција.
Средства су обезбеђена Законом о буџету Републике Србије за 2026. годину („Службени гласник РСˮ, број 108/25), Раздео 55 - Комесаријат за избеглице и миграције РС, пројектна активност 1001- унапређење и заштита људских и мањинских права и слобода, 0014 - рад Комисије за нестала лица, функција 110 – извршни и законодавни органи, финансијски и фискални послови и спољни послови, апропријација 481 – Дотације невладиним организацијама, економска класификација 481941 - Дотације осталим удружењима грађана, извор финансирања 01 – општи приходи и примања буџета, у укупном износу од 5.370.000,00 динара.


Максимални износ одобрених средстава по појединачном програму износи 1.700.000,00 динара.


Минимални износ одобрених средстава по појединачном програму износи 20.000,00 динара.

Јавни конкурс се расписује на основу члана 38. Закона о удружењима („Службени гласник РСˮ, бр. 51/09, 99/11 – др. закони и 44/18 – др. закон), члана 6. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РСˮ, број 16/18, у даљем тексту: Уредба), члана 94. Закона о општем управном поступку („Службени гласник РСˮ, број 18/16, 95/2018 – аутентично тумачење и 2/2023 – одлука УС) и Одлуке о расписивању јавног конкурса за подстицање програма или недостајућег дела средстава за финансирање програма од јавног интереса које реализују удружења и друге организације цивилног друштва од значаја зa унапређење процеса решавања проблематике несталих лица у вези са оружаним сукобима на простору бивше СФРЈ и АП КИМ за 2026. годину брoj  553-750/1-2026 од 14.07.2026. године
2. УСЛОВИ ЗА УЧЕШЋЕ НА ЈАВНОМ КОНКУРСУ

2.1. Удружења и друге организацијe цивилног друштва које могу да се пријаве на Јавни конкурс

Право учешћа на Јавном конкурсу имају: 
1) регистрована удружења и друге организације цивилног друштва, са седиштем на територији  Републике Србије, у складу са прописима који регулишу упис у Регистар удружења;

2) удружења и друге организације цивилног друштва од значаја зa унапређење процеса решавања проблематике несталих лица у вези са оружаним сукобима на простору бивше СФРЈ и АП КИМ;

3) удружења и друге организације цивилног друштва која су директно одговорна за припрему и реализацију програма;

4) удружења и друге организације цивилног друштва која су обезбедила материјалне и људске ресурсе за спровођење програма;

5) удружења и друге организације цивилног друштва чији циљеви се, у складу са статутарним одредбама остварују у области у којој се програм реализује;

6) удружења и друге организације цивилног друштва којима у року од две године пре дана објављивања јавног конкурса није изречена правноснажна судска или управна мера забране обављања делатности; 
7) удружења и друге организације цивилног друштва која су оправдала средства добијена од Комесаријата на претходним конкурсима.

Неће бити финансиран програм удружења и друге организације цивилног друштва код које је, у претходно реализованим програмима финансираним средствима из буџета Комесаријата, утврђено ненаменско коришћење буџетских средстава и/или којој је раскинут уговор из тог разлога, као ни удружења и друге организације цивилног друштва која није испунила уговорне обавезе у оквиру раније реализованих програма финансираних средствима из буџета Комесаријата.


Подносиоци предлога програма на Јавни конкурс могу аплицирати искључиво са једним предлогом програма.


Предлог програма мора испуњавати следеће услове:
1) предлог програма који се подноси на овај јавни конкурс мора да садржи: област у којој се програм реализује, територију на којој би се програм реализовао, време и дужину трајања програма, циљ, врсту и обим активности које би се вршиле у току реализације и укупан број лица који је потребан за реализацију програма;
2) предлог програма који се подноси на овај јавни конкурс мора бири усклађен са предметом и циљевима Јавног конкурса;
3) програмске активности обухваћене предлогом програма ће се реализовати до 31.12.2026. године.
Комесаријат по службеној дужности врши проверу да ли је удружење, односно друга организација цивилног друштва, уписано у регистар Агенције за привредне регистре и да ли се, према статутарним одредбама, циљеви удружења и друге организације цивилног друштва остварују у области у којој се програм реализује, те да ли је удружењу и другој организације цивилног друштва, у року од две године пре дана објављивања Јавног конкурса, изречена правноснажна судска или управна мера забране обављања делатности.

2.2. Садржај и теме програма за који се могу доделити средства


Реализатор програма је у обавези да све програмске активности реализујe до 31.12.2026. године.

Број програма који ће се финансирати утврђује се на основу:

· резултата Јавног конкурса и у складу са условима Јавног конкурса;

· броја пријављених предлога програма на Јавни конкурс;

· висине тражених средстава;

· расположивих средстава опредељених за спровођење Јавног конкурса.

Тема програма мора бити у складу са дефинисаним циљевима и приоритетним активностима Јавног конкурса.
2.3. Трајање програма


Програмске активности ће се реализовати до 31.12.2026. године.
2.4. Процедура пријављивања на Јавни конкурс
      
Конкурс је јаван и објављује се на огласној табли и интернет страници Комесаријата (www.kirs.gov.rs) и на порталу е-Управа.

      
Обрасци за подношење предлога програма доступни су и могу се преузети на интернет страници Комесаријата (www.kirs.gov.rs) и на порталу е-Управа.

Пријаве се достављају у затвореној коверти. 


Пријаву чини следећа обавезна документација достављена на прописаним обрасцима:
1) Образац предлога програма. Предлог програма потписан од стране лица овлашћеног за заступање подносиоца предлога програма и оверен печатом подносиоца предлога програма (Прилог 1.);
2) Образац буџета програма - табеларни буџет, потписан од стране лица овлашћеног за заступање подносиоца предлога програма и оверен печатом подносиоца предлога програма (Прилог 2.); 

3) Образац наративног буџета - наративни буџет, потписан од стране лица овлашћеног за заступање подносиоца предлога програма и оверен печатом подносиоца предлога програма (Прилог 3.);
4) Образац изјаве о другим изворима финансирања. У случају недостајућег дела средстава за финансирања програма, подносилац предлога програма је у обавези да на прописаном обрасцу достави Изјаву о другим изворима финансирања (из сопствених и/или средстава буџета Републике Србије, аутономне покрајине или јединице локалне самоуправе, Фондова Европске уније, поклона, донација, легата, кредита и друго), потписану од стране лица овлашћеног за заступање подносиоца предлога програма и оверену печатом подносиоца предлога програма (Прилог 4.).
5) изјаву оверена код јавног бележника којом лице овлашћено за заступање подносиоца предлога програма изјављује да удружење/друга организација цивилног друштва која је подносилац предлога програма није конкурисала на други начин или из других извора обезбедила средства за реализацију програма или дела програма (Прилог 5 - Изјава о непостојању двоструког финансирања).

Обавезна документација доставља се на прописаним обрасцима, у једном штампаном и овереном примерку, на српском језику, писана ћирилицом. Прилози 1, 2 и 3, достављају се и у електронској верзији на УСБ флеш меморији, у Word/Excel формату. 

Подносиоци предлога програма се морају стриктно придржавати прописане обавезне документације, односно прилози се не смеју мењати.
Предлози програма писани латиницом, руком или писаћом машином, као и они који буду достављени без електронске верзије документације на УСБ флеш меморији или мимо прописаних образаца, неће се узети у разматрање. 


Поред обавезне документације, подносилац предлога програма може доставити и другу документацију коју сматра релевантном за свој предлог програма.


Конкурсна комисија задржава право да од подносиоца предлога програма затражи и другу документацију неопходну за спровођење Јавног конкурса.


Неопходно је да прилози, односно прописани обрасци буду попуњени јасно и прецизно, како би пристигле пријаве могле да се процене на најбољи могући начин.


Пријаву за учешће на Јавном конкурсу подноси овлашћено лице удружења, односно друге организације цивилног друштва и оно је одговорно за све податке из пријаве. Уколико се утврди нетачност података садржаних у пријави, иста ће бити одбачена. Удружења и друге организације цивилног друштва, односно корисници средстава који нису испунили уговорне обавезе и поштовали процедуре везане за пројекте финансиране од стране Комесаријата у претходним годинама неће се узети у разматрање.

2.5. Рок и начин за подношење предлога програма
Конкурсна документација, доставља се у затвореној коверти, поштом препоручено, курирским путем или личном доставом, на доле назначену адресу сваког радног дана од 7:30 до 15:30 часова.

KOMEСАРИЈАТ ЗА ИЗБЕГЛИЦЕ И МИГРАЦИЈЕ

РЕПУБЛИКЕ СРБИЈЕ 

ул. Народних хероја бр. 4
11070 НОВИ БЕОГРАД
Пријаве послате на било који други начин (нпр. факсом или електронском поштом) или испоручене на другу адресу, неће бити узете у разматрање. 

Пријаве се достављају најкасније до 31. јула 2026. године.
Предња страна коверте мора садржати следеће податке:

	Пријава на Јавни конкурс за подстицање програма или недостајућег дела средстава за финансирање програма од јавног интереса које реализују удружења и друге организације цивилног друштва  од значаја зa унапређење процеса решавања проблематике несталих лица у вези са оружаним сукобима на простору бивше СФРЈ и АП КИМ за 2026. годину

	Назив подносиоца пријаве:
	

	Адреса подносиоца пријаве:
	

	Назив програма
	


	«ЗА ЈАВНИ КОНКУРС - НЕ ОТВАРАТИ»



Благовременом пријавом се сматра препоручена пошиљка предата пошти/курирској служби/писарници Комесаријата, најкасније до 31. јула 2026. године (печат поште), без обзира на датум приспећа. 


Неблаговремене и непотпуне пријаве неће бити разматране.


Пријаве којима недостаје било који део обавезне прописане документације, односно чији обрасци нису ваљано попуњени, потписани и печатирани сматрају се непотпуним и такве пријаве неће се сматрати важећим.

У разматрање неће бити узете пријаве које не испуњавају услове за учешће на Јавном конкурсу.

У разматрање неће бити узети програми за које се установи да предвиђају трошкове који се сматрају неприхватљивим, а који су наведени у Јавном конкурсу и у овим смерницама, као и непотпуно или непрецизно представљени програми или остала конкурсна документација. 

2.6.  Додатнe информацијe

За сва питања у вези са пријављивањем на Јавни конкурс заинтересовани се могу обратити путем имејла: prigovor.udruzenja@kirs.gov.rs.


2.7.  Потврда о пријему 

Комесаријат ће сваком приспелом предлогу програму доделити број предмета.
3. ОДЛУКА О ИЗБОРУ ПРОГРАМА

Приликом разматрања програма, утврђује се испуњеност следећих услова:

1. Формални услови:
· Благовременост пријаве,
· Комплетност пријаве (пријава мора садржати обавезну документацију како је наведено у Јавном конкурсу и овим смерницама) и
· Испуњеност услова за учешће.
2. Материјални услови:
· Испуњеност критеријума и мерила наведених у Јавном конкурсу и овим смерницама;
· Прихватљивост планираних трошкова за спровођење програма;
· Усклађеност буџета предлога програма са Јавним конкурсом, овим смерницама и другом конкурсном документацијом.
3.1. Критеријуми и мерила за избор програма
Избор програма који ће се финансирати врши се на основу ближих мерила за избор програма које је Комесаријат утврдио применом критеријума за избор програма утврђених чланом 5. Уредбе.
Листа вредновања и рангирања по овом јавном конкурсу утврђује се вредновањем (бодовањем) пријављених програма применом следећих критеријума и мерила: 

1. критеријум - РЕФЕРЕНЦЕ ПРОГРАМА (максимално до 35 бодова)

Мерило 1 - Број категорија корисничких популација обухваћених програмом – до 4 бодова;
Мерило 2 - Територијална заступљеност активности - до 4 бода;
Мерило 3 - Искуство подносиоца у реализацији сличних програма - до 8 бодова;
Мерило 4 - Капацитети подносиоца за реализацију програма (људски ресурси, партнерства, опрема) - до 12 бодова;
Мерило 5 -  Одрживост и могућност даљег развоја програма – до 7 бодова.

2. критеријум - ЦИЉЕВИ КОЈИ СЕ ПОСТИЖУ (максимално до 40 бодова)

Мерило 1 - Јасно дефинисани циљеви и резултати - до 10 бодова;
Мерило 2 - Повезаност планираних активности, очекиваних резултата и циљева - до 10 бодова;
Мерило 3 - Конкретан и јасно образложен утицај програма на циљну групу - до 10 бодова;
Мерило 4 - Остваривост резултата и мерљивост резултата и индикатора - до 10 бодова.

3. критеријум - СУФИНАНСИРАЊЕ ПРОГРАМА (максимално до 10 бодова)

Мерило 1 - Обезбеђено суфинансирање из других извора у случају недостајућег дела средстава за финансирање програма (споствених прихода, буџета Републике Србије, аутономне покрајине или јединице локлане самоуправе, фондова Европске уније, поклона, донација, легата, кредите и других извора); 
4. критеријум ЗАКОНИТОСТ И ЕФИКАСНОСТ КОРИШЋЕЊА СРЕДСТАВА И ОДРЖИВОСТ РАНИЈИХ ПРОГРАМА (максимално до 15 бодова)

Мерило 1 - Одрживост резултата претходних програма - до 5 бодова;
Мерило 2 - Одговарајући однос између планираних трошкова и очекиваних резултата - до 10 бодова.
У случају да два или више подносиоца предлога програма остваре исти укупан број бодова, предност ће имати пријава оног подносиоца предлога програма који је по критеријуму бр. 2 - ЦИЉЕВИ КОЈИ СЕ ПОСТИЖУ, остварио већи број бодова.

Сваком предлогу програма биће додељен одређени број бодова од укупних 100 бодова, на основу чега ће бити сачињена листа вредновања и рангирања. 

Уколико је укупан збир бодова мањи од 50 бодова, програм неће бити финансиран од стране Комесаријата. 
У разматрање за финансирање узеће се само програми који су вредновани са преко 50 бодова, јер предлози програма који су вредновани испод овог прага нису задовољили постављене стандарде и ефикасност њихове имплементације би могла бити упитна.

Приликом вредновања програма узеће се у обзир да ли је са подносиоцем предлога програма у претходне две године раскинут уговор због ненаменског трошења средстава.  
3.2. Програми који неће бити узети у разматрање (неприхватљиви трошкови)

На Јавном конкурсу неће бити узети у разматрање следећи предлози програма који се односе на:
· Неизмирене обавезе по било ком основу настале у периоду пре закључења уговора о коришћењу бесповратних средстава;

· Трошкови који се финансирају из других извора,

· Куповина земље и изградња објеката,

· Куповина возила,

· Куповина и закуп опреме која не служи за спровођење програмских активности и није у вези са програмским активностима,

· Промоција политичких странака или ставова, 
· Трошкови који се односе на обављање делатности у циљу стицања профита,
· Редован рад удружења (одржавање скупштина, одбора, комисија, радних тела, обележавање годишњица рада удружења и прослава поводом годишњица рада удружења, присуства на активностима других органа и организација које нису део активности предвиђених програмом и сл.),

· Дневнице за службена путовања ангажованих на програму,

· Закуп канцеларијског простора у коме се одвија редован рад удружења и пратећи трошкови закупа (трошкови електричне енергије, грејања и комуналних услуга), осим трошкова комуникације (телефонске услуге, интернет и поштарина),

· Котизације за учествовање на скуповима у земљи и иностранству,

· Стипендије за стручно усавршавање (обуке и сл.).

Одобрена средства удружењима и другим организацијама цивилног друштва могу се користити искључиво за спровођење одобреног програма. Финансирање програма вршиће се у складу са расположивим буџетским средствима. 
3.3. Начин одобравања програма

 Листа вредновања и рангирања пријављених програма утврђује се у року не дужем од 60 дана од дана истека рока за подношење пријаве и објављује на интернет страници Комесаријата (www.kirs.gov.rs) и порталу е-Управа www.euprava.gov.rs. 
Учесници овог јавног конкурса имају право увида у поднете пријаве и приложену документацију у року од три радна дана од дана објављивања листе вредновања и рангирања.  На листу вредновања и рангирања учесници конкурса имају право приговора у року од 8 дана од дана њеног објављивања, на адресу електронске поште: javnikonkurs.udruzenja@kirs.gov.rs. Одлуку о приговору надлежни орган доноси у року не дужем од 15 дана од дана његовог пријема. 

Одлуку о избору програма надлежни орган доноси у року не дужем од 30 дана од дана истека рока за подношење приговора. Одлука се објављује на интернет страници Комесаријата (www.kirs.gov.rs) и порталу е-Управа www.euprava.gov.rs.

3.4. Уговор о коришћењу бесповратних средстава и обавезе реализатора програма којима су одобрена средства за реализацију програма
Комесаријат закључује са удружењем, односно другом организацијом цивилног друштва која је реализатор програма и корисник средстава, уговор којим се регулишу међусобна права, обавезе и одговорности уговорних страна.

Реализатор програма, односно корисник средстава је дужан да пре закључења уговора о коришћењу бесповратних средстава Комесаријату достави бланко соло меницу неопозиву, безусловну, наплативу на први позив, за случај ненаменског трошења средстава обезбеђених за реализацију програма, односно за случај неизвршавања уговорних обавеза, заједно са следећим документима:
· прописно сачињеним, потписаним и овереним овлашћењем за попуњавање и подношење одговарајуће менице банци у циљу наплате (менично овлашћење за Комесаријат);

· фотокопијом Картона депонованих потписа код пословне банке којим се доказује да је лице које потписује бланко соло меницу и менично овлашћење овлашћено за заступање корисника средстава;

· фотокопијом ОП обрасца (обрасца са навођењем лица овлашћених за заступање корисника средстава) и

· фотокопијом захтева за регистрацију менице, овереним од стране пословне банке, као доказ да је меница регистрована у Регистру Народне банке Србије;

· интерни акт о антикорупцијској политици;
· изјаву о непостојању сукоба интереса.
Рок важења менице дефинише се уговором и меничним овлашћењем.
У складу са Правилником о плану подрачуна консолидованог рачуна трезора („Службени гласник РСˮ, бр. 50/2019, 143/22, 103/24 и 19/26), подносиоци предлога програма су дужни да отворе посебан наменски подрачун код Управе за трезор ради преноса бесповратних средстава одобрених за реализацију програма. Након престанка основа због којег је подрачун отворен, потребно је да корисник јавних средстава изврши укидање истог у складу са Правилником о начину утврђивања и евидентирања корисника јавних средстава и о условима и начину за отварање и укидање подрачуна консолидованог рачуна трезора код Управе за трезор („Службени гласник РСˮ, бр. 11/23, 84/23 и 103/24). Са овог подрачуна, у складу са одобреним буџетом, финансирају се све активности. Није дозвољен пренос средстава са овог рачуна на рачун пословне банке.

Уговор о о коришћењу бесповратних средстава закључују овлашћено лице Комесаријата и реализатора програма.



Реализатор програма је одговоран за законито и наменско трошење средстава.



Реализатор програма је дужан да обавештава Комесаријат о реализацији истог, у роковима одређеним уговором, као и да Комесаријату омогући праћење реализације програма достављањем извештаја о спроведеним активностима.


Комесаријат прати реализацију програма за који су одобрена средства у складу са Уредбом.

Процес праћења реализације програма и вршење редовне контроле наменског утрошка средстава по одобреним програмима обухвата: благовремено и јасно обавештавање корисника средстава о обавези извештавања Комесаријата о реализацији програма у роковима одређеним уговором; прегледање извештаја корисника средстава; мониторинг посете активностима програма; вршење увида у релевантну документацију насталу у току реализације програма; прикупљање информација од корисника средстава и друге активности предвиђене уговором. 


Ради праћења реализације програма и контроле наменског утрошка средстава Комесаријат утврђује обрасце наративног и табеларног финансијског извештаја, који могу бити периодични и завршни. Обрасци извештаја саставни су део уговора о коришћењу бесповратних средстава, а такође ће бити доступни на званичној интернет страници Комесаријата (www.kirs.gov.rs).

Периодични извештаји достављају се у року који је утврђен уговором о коришћењу бесповратних средстава.  


Наративни извештај садржи: детаљан опис спроведених активности и резултата реализације програма у односу на планиране активности дефинисане уговором, а у случају да активности нису спроведене наводи се преглед корективних мера и даљих корака чије се предузимање планира од стране корисника средстава, такође се доставља додатна документација која документује реализацију активности (фотографије са активности, видео материјал, презентације, примерци штампаног материјала, резултати обављеног анкетирања и копије попуњених анкета са реализованих анкетирања, евиденционе листе са именима учесника, наративни опис реализованих активности и друго).



Табеларни финансијски извештај садржи: приказ буџета који је саставни део уговора о коришћењу бесповратних средстава, са прегледом свих трошкова који су настали током извештајног периода, као и целокупну документацију која оправдава настале трошкове (рачуне и спецификацију рачуна, изводе и спецификацију извода са рачуна Управе за трезор, уговоре са ангажованим лицима, пореске пријаве за сваки закључени уговор и друге рачуноводствене исправе којима се доказује утрошак новчаних средстава). 



Реализатори програма су у обавези да 1. у месецу за сваки наредни месец (назначено за који месец) доставе Комесариајту План активности у којем су наведене и описане планиране активности са тачним временом и местом одржавања.

Након завршетка програма, реализатор програма је дужан да на предвиђеним обрасцима достави завршни извештај који се састоји од детаљног наративног и финансијског извештаја, као и пратећу документацију којом се доказује наменски утрошак средстава. Завршни наративни и табеларни финансијски извештај о реализацији програма доставља се у року од 30 (тридесет) дана од завршетка периода реализације програма. Програм се сматра завршеним тек када корисник средстава достави потпун завршни извештај и када Комесаријат изврши процену квалитета и успешности програма и о извршеној процени обавести корисника средстава.  



Корисник средстава је у обавези да достави допуну и додатно објашњење навода из извештаја, на захтев Комесаријата, у року од осам дана од дана пријема захтева за доставу допуне документације. 



Корисник средстава, само у изузетним ситуацијама, може писаним путем да тражи сагласност Комесаријата ради прерасподеле и пренамене средстава за реализацију планираних активности у оквиру одобреног програма. Захтевом за прерасподелу средстава не може се тражити повећање расхода који се односе на људске ресурсе. Прерасподела средстава се може извршити тек након добијања писане сагласности Комесаријата и уз доставу коригованог обрасца буџета на који је Комесаријат дао сагласност. Комесаријат је дужан да достави одговор најкасније у року од 15 дана од дана пријема поднетог захтева. Уз захтев је обавезно поднети и предлог измењеног буџета са образложењем. У случају да подносилац предлога програма не достави кориговани буџет, конкурсна комисија такав програм неће предложити за финансирање.

У циљу праћења реализације програма, Комесаријат може реализовати мониторинг посете, која подразумева посету реализатору програма, одржавање састанака овлашћених представника надлежног органа са овлашћеним представницима реализатора програма, присуство одређеним догађајима и манифестацијама или другим активностима које организација спроводи у склопу реализације програма. Мониторинг посета може бити најављена или ненајављена. Након извршеног мониторинга, Комесаријат може израдити препоруке за отклањање евентуалних недостатака и дати рокове за њихову реализацију.


Уколико корисник средстава не достави извештај или на било који други начин онемогући Комесаријат да утврди да ли су додељена средства наменски коришћена, Комесаријат ће покренути поступак за раскид уговора и повраћај средстава са припадајућом каматом. 


У случају када се у току праћења реализације програма и контроле наменског утрошка средстава утврди да корисник средстава није наменски утрошио средства, односно у случају када су неправилности настале у току реализације програма такве природе да онемогућавају оцену да ли су додељена средства наменски коришћена, у случају недостављања редовних финансијских и наративних извештаја или ванредних извештаја о реализацији програма и наменском коришћењу средстава на захтев Комесаријата, односно ако реализатор програма не реализује програм у року и на начин предвиђен уговором, Комесаријат ће покренути поступак за раскид уговора, раскинути уговор и поднети захтев за повраћај неутрошених, односно ненаменски утрошених средстава, у тачно утврђеном износу, са назнаком рачуна на који се средства враћају и роком за повраћај тих средстава, односно активирати средство обезбеђења. Удружење и друга организација цивилног друштва је дужна да средства врати са законском каматом.  

Након завршетка програма корисник средстава је у обавези да неутрошена средства, ненаменски утрошена средства и неоправдана средства врати Комесаријату, у складу са уговором о коришћењу бесповратних средстава.

Реализатори програма, као корисници средстава су у обавези да рачуне о утрошеним средствима чувају у складу са законом.
Реализатор програма, односно корисник средстава се обавезује да се приликом реализације програма придржава инструкција Комесаријата и да у сваком моменту обезбеди одржавање континуиране комуникације између Комесаријата и координатора програма или другог лица задуженог за комуникацвију и омогући контролу реализације програма, увид у сву потребну документацију и ток реализације одобреног програма.

Обавеза свих реализатора програма је да приликом јавних наступа у вези са реализацијом програмских активности, као и на промотивним материјалима наведу подршку Комесаријата, као и да користе грб Републике Србије и логотип Комесаријата.

Приликом израде брошура/анализа/публикација и сл. потребно је навести да ставови изнети у брошури/публикацији/анализи и сл. припадају ауторима и њиховим сарадницима и не представљају нужно званичан став Комесаријата.

